b'\n_START_ARTICLE_\nDominik Vrtovec\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini mariborskega zdravnika Josipa Vrtovca. Po osnovni \xc5\xa1oli, ki jo je obiskoval v Mariboru, \xc4\x8crnem Vrhu nad Idrijo in Gorici je tu kon\xc4\x8dal gimnazijo in v Padovi \xc5\xa1tudiral zobozdravstvo. Diplomiral je 28. februarja 1959 na Univerzi v Padovi. Po kon\xc4\x8danem \xc5\xa1tudiju je leta 1961 opravil \xc5\xa1e specializacijo iz stomatologije in ortodontike._NEWLINE_Po izpopolnjevalnem te\xc4\x8daju v Ljubljani je tu slu\xc5\xbeboval v zobni ambulanti Zdravstvenega doma v \xc5\xa0i\xc5\xa1ki, nato pa kot asistent na Stomatolo\xc5\xa1ki kliniki v Padovi (1961-1963) in od 1963 v zasebni ambulanti v Gorici. Ko je bil asistent v Padovi je napisal  bro\xc5\xa1uro Radiologia dentaria, skupaj z bratom pa sta kot soavtorja sodelovala pri sestavi zelo pomembnega \xc4\x8dlanka Impianto edoosseo ed applicazione immediata e definitiva della protesi (Milano, 1969).'